**ПРЕССЪОБЩЕНИЕ**

 С постановление на Окръжна прокуратура - Разград от 18.01.2021 г. е образувано ДП срещу П.М. и М.Н. за извършено престъпление чл.249, ал. 1 във връзка чл.20, ал.2 във вр. 26, ал.1 от НК. На 28.01.2021 г. двете лица били привлечени като обвиняеми по горепосочения текст от НК и на основание чл.64, ал.2 от НПК били задържани от наблюдаващия прокурор за срок от 72 часа, с оглед довеждането им пред Окръжен съд Разград, за вземане на мярка за неотклонение „Задържане под стража“. На 29.01.2021г. ОП Разград внесла искане за вземане на най-тежката мярка за процесуална принуда по отношение на П.М. и М.Н. С определение от същата дата, ОС Разград уважил направеното по отношение на П.М. искане и му взел мярка за неотклонение „Задържане под стража“. По отношение на М.Н. искането бил оставено без уважение и съдът му взел мярка за неотклонение „Подписка“. Във връзка с това ОП Разград депозирала протест срещу определението, по който предстои на 09.02.2021 г. да се произнесе Апелативен съд Варна

На 28.1.2021 в ОП Разград е образувано БП срещу Д.А. и И.А. за извършено престъпление по чл.199, ал.1, т.4 във вр. чл.198, ал.1 вр. чл.20, ал.2 вр. чл.26, ал.1 от НК. На 29.01.2021 г. Д.А. и И.А. били привлечени като обвиняеми и на основание чл.64, ал.2 от НПК същите били задържани от наблюдаващият прокурор за срок от 72 часа, с оглед довеждането им пред Окръжен съд Разград за вземане на мярка за неотклонение задържане под стража.На 01.02.2021 г., ОП Разград внесла искане за вземане на мярка за неотклонение по отношение на Д.А. и И.А. С определение от същата дата, ОС Разград уважил направеното искане от прокуратурата и взел по отношение на двамата поисканата най-тежка мярка за процесуална принуда. Разследването по делото към настоящият момент продължава.

На 02.10.2020 г. в ОП Разград е образувано ДП, което се води срещу В.И.М. на 25 г и К.И.М. на 26 г., за престъпление по чл.354а, ал.1 от НК за всеки един от тях. На 01.02.2021 г. двете лица били задържани за срок от 24 часа, като предстои същите да бъдат привлечени в качеството на обвиняеми, след което в ОС Разград да бъде внесено искане от ОП Разград, по реда на чл.64 ал. 1 от НПК, за вземане по отношение на всеки един от тях мярка за неотклонение „Задържане под стража“.

**ЗАМ.ОКРЪЖЕН ПРОКУРОР: /п/ не се чете**

 **/Е.ГРЪНЧАРОВ/**